สึรูงาชิมะ

สึรูงาชิมะ (Tsurugashima-shi) เป็นนครที่ตั้งอยู่ทางตอนกลางของจังหวัดไซตามะ ประเทศญี่ปุ่น มีขนาดพื้นที่ทั้งหมด sqmi มีจำนวนประชากร ณ วันที่ 1 กันยายน ค.ศ. 2024 ประมาณ 70,109 คน มีความหนาแน่นของประชากร 3,972 คนต่อตารางกิโลเมตร

**ภูมิศาสตร์**
สึรูงาชิมะตั้งอยู่บริเวณจุดศูนย์กลางทางภูมิศาสตร์ของจังหวัดไซตามะ สถานีรถไฟสึรูงาชิมะอยู่ห่างจากสถานีรถไฟอิเกบูกูโระในโตเกียวประมาณ 40 นาทีโดยรถไฟด่วนโทบุสายโทโจ สึรูงาชิมะตั้งอยู่ที่ปลายสุดของที่ราบสูงอิรูมะ และมีระดับความสูงเหนือน้ำทะเลประมาณ 30 ถึง 50 เมตร โดยค่อย ๆ ลดระดับลง จากทิศตะวันตกเฉียงใต้ไปยังทิศตะวันออกเฉียงเหนือ

**เทศบาลข้างเคียง**
 จังหวัดไซตามะ
** นครฮิดากะ
** นครคาวาโงเอะ
** นครซากาโดะ

**ภูมิอากาศ**
สึรูงาชิมะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีของสึรูงาชิมะอยู่ที่ 13.9 องศาเซลเซียส ปริมาณน้ำฝนเฉลี่ยทั้งปีอยู่ที่ 1,448 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 25.6 องศาเซลเซียส และต่ำสุดในเดือนมกราคมอยู่ที่ประมาณ 2.3 องศาเซลเซียส

**สถิติประชากร**
ตามข้อมูลสำมะโนประชากรของญี่ปุ่น จำนวนประชากรของสึรูงาชิมะมีแนวโน้มคงที่ หลังจากเติบโตอย่างรวดเร็วมาหลายทศวรรษ

**ประวัติศาสตร์**
พื้นที่บริเวณสึรูงาชิมะมีผู้อยู่อาศัยมาตั้งแต่สมัยก่อนประวัติศาสตร์ มีการพบเนินฝังศพขนาดใหญ่หลายแห่งจากยุคโคฟุง ซึ่งปัจจุบันได้รับการอนุรักษ์อยู่ภายในเขตเมือง ในช่วงยุคเอโดะ พื้นที่ส่วนใหญ่ตกอยู่ภายใต้การควบคุมของแคว้นศักดินาคาวาโงเอะ ต่อมาในยุคเมจิ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 จึงมีการจัดตั้งหมู่บ้านสึรูงาชิมะขึ้นภายในอำเภอโคมะ จังหวัดไซตามะ ต่อมาอำเภอโคมะก็ถูกยุบไปเมื่อ ค.ศ. 1896 และกลายเป็นส่วนหนึ่งของอำเภออิรูมะ หมู่บ้านสึรูงาชิมะได้รับการยกฐานะเป็นเมืองเมื่อวันที่ 1 เมษายน ค.ศ. 1966 และได้รับการยกฐานะเป็นนครเมื่อวันที่ 1 กันยายน ค.ศ. 1991

**การเมืองการปกครอง**
นครสึรูงาชิมะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 18 คน ในแง่ของการเมืองระดับจังหวัด นครสึรูงาชิมะเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ นครสึรูงาชิมะเป็นส่วนหนึ่งของเขตเลือกตั้งที่ 10 จังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

**เศรษฐกิจ**
สึรูงาชิมะซึ่งเคยเป็นชุมชนเกษตรกรรมมาก่อน ปัจจุบันได้เริ่มกลายมาเป็นชุมชนที่อยู่อาศัยมากขึ้นเรื่อย ๆ โดยมีประชากรมากกว่าหนึ่งในสามที่เดินทางไปทำงานในมหานครโตเกียวและนครคาวาโงเอะ

**การศึกษา**
โรงเรียนรัฐบาลประกอบด้วยโรงเรียนที่สังกัดเทศบาลนครสึรูงาชิมะ ได้แก่ โรงเรียนประถมศึกษา 8 แห่ง และโรงเรียนมัธยมศึกษาตอนต้น 5 แห่ง และโรงเรียนที่สังกัดคณะกรรมการการศึกษาจังหวัดไซตามะ ได้แก่ โรงเรียนมัธยมศึกษาตอนปลาย 1 แห่ง

**การขนส่ง**

**รถไฟ**
 36px รถไฟโทบุ: สายโทโจ
** สถานี: สึรูงาชิมะ - 36px รถไฟโทบุ: สายโอโงเซะ
** สถานี: จังหวัดไซตามะ

**ทางหลวง**
 C4 – ทางแยกต่างระดับเค็งโอสึรูงาชิมะ, ชุมทางต่างระดับสึรูงาชิมะ- E17 – ทางแยกต่างระดับสึรูงาชิมะ, ชุมทางต่างระดับสึรูงาชิมะ- 407

**รถโดยสารประจำทาง**
รถมินิบัสชุมชนสึรุวางง จอดอยู่หน้าสถานีรถไฟวากาบะ เมื่อเดือนตุลาคม ค.ศ. 2011- รถบัสชุมชนสึรุบัส (つるバス)- รถมินิบัสชุมชนสึรุวางง (つるワゴン)

**สถานที่ท่องเที่ยว**
ศูนย์การค้าวากาบะวอล์ก ด้านหน้าสถานีรถไฟวากาบะ เมื่อเดือนตุลาคม ค.ศ. 2011- ศูนย์การค้าวากาบะวอล์ก (ワカバウォーク)- วัดเซ็นโนจิ (善能寺)

**บุคคลที่มีชื่อเสียง**
 อาริอาจาซูรุ ฮาเซงาวะ (長谷川 アーリアジャスール) - นักฟุตบอล- จิน คาตางิริ (片桐 仁) - นักแสดงตลกและหนึ่งในคณะนักแสดงตลกดูโอ้ Rahmens- รีวจิ คาวาอิ (河合 竜二) - นักฟุตบอล- อัตสึโกะ ซากูราอิ (櫻井 淳子) - นักแสดงหญิง- ฮารูกะ ชิมาซากิ (島崎 遥香) - นักแสดงหญิง และอดีตสมาชิก AKB48- ฮิเดอากิ ทาเกดะ (武田 英明) - นักฟุตบอล- จุน อูรูโนะ (宇留野 純) - นักฟุตบอล

**อ้างอิง**

**แหล่งข้อมูลอื่น**
 เว็บไซต์ทางการของนครสึรูงาชิมะ ja

หมวดหมู่:นครในจังหวัดไซตามะ